Diari Oficial de la Generalitat Valenciana


Sumari del DOGV 9196, del 18-10-2021 (2021/9879)

RESOLUCIÓ de 28 de juliol de 2021, de la Direcció General d'Indústria, Energia i Mines, per la qual es denega la sol·licitud presentada per Energy Investment and Consultancy, SL, d'autorització administrativa prèvia, autorització administrativa de construcció i declaració, en concret, d'utilitat pública, sotmesa a avaluació d'impacte ambiental, corresponent a la central solar generadora fotovoltaica denominada «Huerto Solar Alhorines III», de 6.600 kW de potència instal·lada, i les instal·lacions de connexió amb la xarxa de distribució d'energia elèctrica, incloent-hi un centre de protecció i mesura, dos centres de transformació, un centre de seccionament, com també una línia subterrània d'alta tensió d'evacuació d'energia elèctrica, situades al paratge de Los Alhorines, terme municipal de Villena, província d'Alacant. Expedient ATREGI/2019/5/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9879


Data del document
:   28-07-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Villena
    * empresa privada

RESOLUCIÓ de 28 de juliol de 2021, de la Direcció General d'Indústria, Energia i Mines, per la qual es denega la sol·licitud presentada per Energy Investment and Consultancy, SL, d'autorització administrativa prèvia, autorització administrativa de construcció i declaració, en concret, d'utilitat pública, sotmesa a avaluació d'impacte ambiental, corresponent a la central solar generadora fotovoltaica denominada «Huerto Solar Alhorines III», de 6.600 kW de potència instal·lada, i les instal·lacions de connexió amb la xarxa de distribució d'energia elèctrica, incloent-hi un centre de protecció i mesura, dos centres de transformació, un centre de seccionament, com també una línia subterrània d'alta tensió d'evacuació d'energia elèctrica, situades al paratge de Los Alhorines, terme municipal de Villena, província d'Alacant. Expedient ATREGI/2019/5/03. [2021/9879]  
Antecedents  
Primer. Energy Investment and Consultancy, SL, a través de representant degudament acreditat, va presentar una instància davant el registre telemàtic de la Generalitat Valenciana amb data 17 de gener de 2019 (núm. de registre GVRTE/2019/27519), en la qual sol·licitava autorització administrativa prèvia, autorització administrativa de construcció i sol·licitud d'avaluació d'impacte ambiental per a la instal·lació d'una central fotovoltaica, denominada «Huerto Solar Alhorines III», a Villena (Alacant), incloent-hi la infraestructura d'evacuació. A aquesta sol·licitud s'adjunta el projecte visat de la planta i les separates corresponents a la Conselleria d'Agricultura, Desenvolupament Rural, Emergència Climàtica i Transició Ecològica, a l'Ajuntament de Villena, a la Diputació d'Alacant i a I-DE Redes Eléctricas Inteligentes, SAU.  
Segon. La sol·licitud d'autorització administrativa prèvia, autorització administrativa de construcció i avaluació d'impacte ambiental, juntament amb el projecte d'execució van ser objecte d'informació pública, durant el termini de trenta dies, en el Butlletí Oficial de la Província d'Alacant del 20 d'agost de 2019 (BOPA 157) i en el Diari Oficial de la Generalitat Valenciana (DOGV 8620) del 26 d'agost de 2019.  
Tercer. Amb data 12 d'agost de 2019 es presenta en el registre telemàtic de la Generalitat Valenciana (núm. de registre GVRTE/2019/527715) una sol·licitud, per part de la mercantil, per a declarar d'utilitat pública les instal·lacions de generació, transport i distribució, a l'efecte d'expropiació forçosa de béns i drets afectats per al seu establiment i de la imposició i exercici de les servituds de pas.  
  
Quart. Consta l'acord de la Direcció General d'Indústria, Energia i Mines d'admissió a tràmit, de data 14 de desembre de 2020, de la sol·licitud d'autorització administrativa prèvia, únicament als efectes del que s'estipula en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Cinqué. Es tramiten consultes a totes les administracions, organismes i empreses de servei públic o d'interés general els béns o els drets a càrrec dels quals pogueren ser afectats per aquesta, d'acord amb el que s'estableix en els articles 9.4 i 11.2 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Sisé. Aquest projecte està sotmés al procediment d'avaluació d'impacte ambiental ordinària per a la formulació de la declaració d'impacte ambiental, d'acord amb el que es preveu en la secció 1, del capítol II, del títol II, de la Llei 21/2013, de 9 de desembre, d'avaluació ambiental, per estar en una de les categories indicades en l'annex I de l'esmentada llei, concretament en el grup 9.a.6, per la qual cosa, se sol·licita la seua avaluació d'impacte ambiental.  
El Servei d'Avaluació Ambiental (òrgan ambiental) inicia l'expedient. En l'estudi de l'expedient es va observar que la parcel·la que ocupa el projecte està inclosa en l'àmbit de la Xarxa Natura 2000, en la ZEPA els Alforins. Per tant, amb data 25 d'octubre de 2019, aquest òrgan ambiental va sol·licitar al Servei de Vida Silvestre que emetera informe en matèria de la seua competència en relació amb l'activitat esmentada, el qual va ser emés amb data 25 de novembre de 2019. En aquest es fa referència a les centrals Alhorines I i Alhorines III (objecte d'avaluació ambiental de l'expedient 112/0387-MBR), projectes que atesa la seua proximitat han de ser avaluats en conjunt i no de manera individualitzada, i aclareix que en els dos casos afecten greument àrees crítiques per a la supervivència de les aus estepàries, i conclou que la instal·lació de plantes solars o qualsevol alteració important de l'hàbitat seleccionat per les aus estepàries produiria una reducció de les poblacions d'aquestes espècies, objecte de la declaració de l'espai Xarxa Natura 2000. Per tant, la declaració d'impacte ambiental conclou, textualment:  
  
«Estimar que el projecte de la planta solar fotovoltaica promoguda per Energy Investment and Consultancy, SL, al terme municipal de Villena (Alacant), parcel·la 24 del polígon 75, segons les consideracions exposades i en particular analitzada la localització del projecte en l'àmbit de la Xarxa Natura 2000, i tenint en compte els efectes sinèrgics derivats de la presència d'altres actuacions prèvies, que han incidit sobre aquesta, es conclou que l'execució del projecte afectaria negativament l'esmentada Xarxa Natura 2000, sense que aquesta afecció puga ser corregida ni compensada, per la qual cosa s'emet informe desfavorable al projecte, només als efectes ambientals»  
Seté. Amb data 27 de maig de 2021 (núm. de registre telemàtic GVRTE/2021/349627), es trasllada a Energy Investment and Consultancy, SL, la declaració d'impacte ambiental, i se li concedeix tràmit d'audiència per un termini de 10 dies per a al·legar i presentar els documents i les justificacions que considere pertinents, d'acord amb el que s'estableix en l'article 82 de la Llei 39/2015, del procediment administratiu comú de les administracions públiques, abans de dictar la corresponent resolució.  
Transcorregut el termini indicat, la promotora del projecte no ha presentat al·legacions ni documentació sobre aquest tema.  
  
Fonaments de dret  
Primer. La instrucció i resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, d'acord amb l'article 6 de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria, Energia i Mines la resolució d'aquest procediment.  
  
Tercer. De conformitat amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, i es pot efectuar la seua tramitació i resolució de manera consecutiva, coetània o conjunta.  
Quart. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
  
Cinqué. Per a la resolució i motivació d'aquest expedient és determinant la declaració d'impacte ambiental de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, de data 24 de maig de 2021 i, en aquest sentit, l'article 77, apartats 1 i 6 de la Llei 39/2015, de procediment administratiu comú estableix:  
  
«Article 77. Mitjans i període de prova  
1. Els fets rellevants per a la decisió d'un procediment podran acreditar-se per qualsevol mitjà de prova admissible en dret, la valoració dels quals es realitzarà d'acord amb els criteris establits en la Llei 1/2000, de 7 de gener, d'enjudiciament civil.»  
I l'apartat 6 que assenyala que «quan la prova consistisca en l'emissió d'un informe d'un òrgan administratiu, organisme públic o entitat de dret públic, s'entendrà que aquest té caràcter preceptiu.»  
  
A més a més, en l'àmbit del procediment administratiu que recull la Llei 39/2015, del procediment administratiu comú, aquesta llei estableix que «els fets rellevants per a la decisió d'un procediment podran acreditar-se per qualsevol mitjà de prova admissible en dret»; i, en última instància, han de ser apreciats d'acord amb els principis generals de valoració conjunta i de la sana crítica.  
  
De conformitat amb l'article 42.3 de la Llei 21/2013, de 9 de desembre, d'avaluació ambiental, la decisió de denegar una autorització indicarà les principals raons de la denegació. Sobre aquest tema s'ha de tindre en compte que la declaració d'impacte ambiental (DIA) emesa per l'òrgan competent és desfavorable i que, a l'empara del que s'estableix en l'article 41.2 de la Llei 21/2013, aquesta declaració té la naturalesa d'informe preceptiu i determinant. Des d'una perspectiva material, això és, quant a la vinculació del seu contingut per a l'òrgan que resol o substantiu, aquest caràcter determinant suposa la subjecció al condicionat dels pronunciaments ambientals, i es pot apartar, motivadament, només en l'àmbit de les seues competències, qüestió que no concorre en aquest cas, atés que el sentit desfavorable de la DIA es fonamenta i contrau a raons de naturalesa purament mediambientals, la qual cosa impedeix l'atorgament de l'autorització administrativa de conformitat amb els articles 5 i 42 de la Llei 21/2013, de 9 de desembre, d'avaluació ambiental en relació amb els articles 77 i 80 de la Llei 39/2015, de procediment administratiu comú.  
  
La declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
En consideració al que s'ha expressat anteriorment, complits els requisits i els procediments legals i reglamentaris establits en la legislació vigent aplicable, resol:  
  
Primer  
Denegar la sol·licitud formulada per Energy Investment and Consultancy, SL, d'autorització administrativa prèvia, autorització administrativa de construcció i declaració, en concret, d'utilitat pública per a una instal·lació de producció d'energia elèctrica mitjançant tecnologia solar fotovoltaica, de potència instal·lada 6600 kW, denominada «Huerto Solar Alhorines III», i les instal·lacions de connexió amb la xarxa de distribució d'energia elèctrica, incloent-hi un centre de protecció i mesura, dos centres de transformació, un centre de seccionament, així com una línia subterrània d'alta tensió d'evacuació d'energia elèctrica, situades al paratge de Los Alhorines, terme municipal de Villena, província d'Alacant, a conseqüència del pronunciament desfavorable, només als efectes ambientals, segons la declaració d'impacte ambiental (expedient 112/8726WRS) dictada per la Direcció General de Qualitat i Educació Ambiental, de 24.05.2021 (accessible en el següent enllaç: URL de validació: https://www.tramita.gva.es/csv-front/index.faces'cadena=GPCX1ZCX:HU7X9N6G:TCMV8J2L CSV:GPCX1ZCX:HU7X9N6G:TCMV8J2L), atés que l'execució d'aquest podria afectar la integritat del lloc Xarxa Natura 2000, ZEPA els Alforins.  
  
  
Segon  
Ordenar:  
1. La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant. A aquest efecte, i de conformitat amb l'article 42.4 de la Llei 21/2013, de 9 de desembre, d'avaluació ambiental, s'haurà de remetre als esmentats periòdics oficials aquesta resolució per a la seua publicació.  
  
2. La publicació en la seu electrònica d'aquesta conselleria (https://cindi.gva.es/es/web/energia/alacant, en castellà, i https://cindi.gva.es/va/web/energia/alacant, en valencià) de les referències dels esmentats periòdics oficials corresponents en els quals es publiquen la declaració d'impacte ambiental i aquesta resolució.  
3. La notificació d'aquesta resolució al sol·licitant Energy Investment and Consultancy, SL, i a les següents administracions públiques, organismes o empreses de servei públic o de serveis d'interés general que han emés informe sobre el projecte i/o han emés condicionat tècnic o hagueren d'haver-lo emés:  
- Diputació d'Alacant,  
- Conselleria d'Agricultura, Desenvolupament Rural, Emergència Climàtica i Transició Ecològica,  
- Ajuntament de Villena,  
- Confederació Hidrogràfica del Xúquer, i  
- I-DE Redes Eléctricas Inteligentes, SAU.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra aquesta resolució, que no posa fi a la via administrativa, es pot interposar recurs d'alçada davant la Secretaria Autonòmica d'Economia Sostenible, Sectors Productius, Comerç i Consum, en el termini d'un mes comptador a partir de l'endemà a aquell en què tinga lloc aquesta notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de juliol de 2021.- La directora general d'Indústria, Energia i Mines: Maria Empar Martínez Bonafé.  
  
Les dades contingudes en aquest document de caràcter personal estaran sotmeses al deure de confidencialitat, a l'efecte del que s'estableix en l'article 5 de la Llei orgànica 3/2018, de 5 de desembre, de protecció de dades personals i garantia dels drets digitals en relació amb l'article 5.1.f del Reglament (UE) 2016/679, i el seu tractament només està permés per a la realització dels tràmits previstos en aquest expedient administratiu.